Gerda van der Kade-Koudijs

Gerda Johanna Marie van der Kade-Koudijs (29. lokakuuta 1923 Rotterdam – 19. maaliskuuta 2015) oli alankomaalainen yleisurheilija.

Vuoden 1946 EM-kisoissa van der Kade-Koudijs voitti kultaa pituushypyssä ja 4 × 100 metrin viestissä ja sijoittui 100 metrin juoksussa kuudenneksi. Lontoon olympialaisissa 1948 (yhdessä Xenia Stad-de Jongin, Nettie Witziers-Timmerin ja Fanny Blankers-Koenin kanssa) hän voitti 4 × 100 metrin viestissä kultamitalin. Lontoon kisoissa hän kilpaili myös pituushypyssä, missä sijoittui neljänneksi ja jäi puolen senttimetrin päähän pronssimitalista. 80 metrin aitajuoksussa hän karsiutui välierissä.

Lähteet 

Alankomaalaiset olympiavoittajat
Alankomaalaiset pikajuoksijat
Alankomaalaiset pituushyppääjät
Vuonna 1923 syntyneet
Vuonna 2015 kuolleet